L-UE u l-Istati Membri tagħha jfakkru fit-traġedja tat-titjira MH17, li seħħet fis-17 ta' Lulju 2014, u jġeddu s-simpatija tagħhom lejn dawk kollha li tilfu lill-għeżież tagħhom. Ilkoll niftakru b'sogħba u niket dak li ġara sentejn ilu. Ir-riżoluzzjoni 2166 tal-KSNU titlob li dawk direttament jew indirettament responsabbli mit-twaqqigħ ta' MH17 jeħtieġ li jinżammu responsabbli u jitressqu quddiem il-ġustizzja. L-UE ttenni l-appoġġ sħiħ tagħha għall-ħidma tal-Iskwadra ta' Investigazzjoni Konġunta u l-isforzi li għaddejjin mill-pajjiżi involuti biex jiksbu prosekuzzjoni effettiva. L-istati li huma f'pożizzjoni li jgħinu fl-investigazzjoni u l-prosekuzzjoni ta' dawk responsabbli jeħtieġu jikkooperaw bis-sħiħ mal-investigazzjoni kriminali li għaddejja. Il-Pajjiżi Kandidati t-Turkija, l-Eks-Repubblika Jugoslava tal-Maċedonja*, il-Montenegro*, il-Montenegro u l-Albanija*, il-pajjiż tal-Proċess ta' Stabbilizzazzjoni u ta' Assoċjazzjoni u kandidat potenzjali l-Bożnija-Ħerzegovina, u l-pajjiżi tal-EFTA l-Iżlanda, il-Liechtenstein u n-Norveġja, il-membri taż-Żona Ekonomika Ewropea, kif ukoll l-Ukrajna, ir-Repubblika tal-Moldova u l-Georgia jallinjaw ruħhom ma' din id-Dikjarazzjoni. *L-Eks-Repubblika Jugoslava tal-Maċedonja, il-Montenegro u l-Albanija għadhom jagħmlu parti mill-Proċess ta' Stabilizzazzjoni u ta' Assoċjazzjoni.